**เอกสารแนบท้ายหมายเลข 2**

**หนังสือรับรองคุณสมบัติของผู้เสนองาน**

เรียน กองทุนส่งเสริมการพัฒนาตลาดทุน

ข้าพเจ้า \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ที่อยู่ \_\_\_\_\_\_\_\_\_ ถนน \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ แขวง/ตำบล \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ เขต/อำเภอ\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ จังหวัด \_\_\_\_\_\_\_\_\_\_\_\_\_\_\_\_\_\_\_\_\_\_โทรศัพท์\_\_\_\_\_\_\_\_\_\_\_\_\_\_\_\_\_\_\_email \_\_\_\_\_\_\_\_\_\_\_\_\_ ได้พิจารณาเงื่อนไขต่าง ๆ ในเอกสารข้อกำหนดและขอบเขตของงาน(Term of Reference) เรื่องการจัดทำโครงการการประเมินความสามารถของกองทุนตราสารทุนไทย (Fund Rating Report) (“ข้อกำหนดและขอบเขตของงาน”) ของกองทุนส่งเสริมการพัฒนาตลาดทุน (“กองทุนฯ”) โดยตลอดแล้ว และยอมรับเงื่อนไขนั้นรวมทั้งรับรองว่า ข้าพเจ้าเป็นผู้คุณสมบัติครบถ้วนตามที่กำหนดในข้อกำหนดและขอบเขตของงาน พร้อมทั้งขอรับรองข้อมูลดังต่อไปนี้แก่กองทุนฯ

1. ข้าพเจ้าขอยื่นข้อเสนองาน สำหรับการดำเนินงานตามข้อเสนอโครงการที่ข้าพเจ้าเสนอ เป็นจำนวนเงิน\_\_\_\_\_\_\_\_\_\_\_\_\_\_\_\_\_\_\_\_\_(\_\_\_\_\_\_\_\_\_\_\_\_\_\_\_\_\_\_\_\_\_\_) บาท (ไม่รวมภาษีมูลค่าเพิ่ม) ปรากฏตามรายละเอียดข้อเสนอด้านราคา
2. ข้าพเจ้าตกลงยืนข้อเสนอด้านราคาตามข้อเสนองานนี้ เป็นเวลา 90 (เก้าสิบ) วันนับแต่วันที่การพิจารณาข้อเสนอโครงการของกองทุนฯ แล้วเสร็จ หรือการประกาศผลการคัดเลือกตามข้อกำหนดและขอบเขตของงานฉบับนี้สิ้นสุดลงไม่ว่าด้วยกรณีใด ๆ
3. กรณีที่ข้าพเจ้าได้รับการคัดเลือกให้เป็นผู้ได้รับงาน และได้รับแจ้งจากกองทุนฯ ให้เข้าทำสัญญา หรือเข้ารับทราบและทำความตกลงเกี่ยวกับการดำเนินโครงการ และ/หรือทำเอกสารอื่นใดแล้ว ข้าพเจ้าขอรับรองว่าจะดำเนินการทำสัญญาและ/หรือทำความตกลง และ/หรือเอกสารอื่นใดในเรื่องดังกล่าวตามรูปแบบที่กองทุนฯ กำหนดภายใน 60 (หกสิบ) วัน นับแต่วันที่กองทุนฯ ได้แจ้งผลการคัดเลือกให้ข้าพเจ้าทราบ หรือภายในระยะเวลาที่กองทุนฯ เห็นสมควร รวมทั้งตกลงจะปฏิบัติตามรายละเอียดและเงื่อนไขที่ระบุไว้ในข้อกำหนดและขอบเขตของงานทุกประการ ตลอดจนปฏิบัติตามรายละเอียดข้อตกลงเกี่ยวกับการดำเนินโครงการที่จะได้ตกลงร่วมกับกองทุนฯ
4. ข้าพเจ้าขอรับรองว่าข้อเสนองานนี้เป็นข้อเสนองานที่โปร่งใส ปราศจากการทุจริตคอร์รัปชั่น การฉ้อฉล และการสมรู้ร่วมคิดกัน โดยไม่ชอบด้วยกฎหมายกับบุคคล หรือนิติบุคคลอื่น ไม่ว่าบุคคลดังกล่าวจะได้ยื่นหรือไม่ได้ยื่นข้อเสนองานในคราวเดียวกันนี้ก็ตาม
5. ข้าพเจ้ารับรองว่า ข้าพเจ้าไม่เป็นผู้มีผลประโยชน์ร่วมกันกับผู้ยื่นข้อเสนองานรายอื่นที่เข้ายื่นข้อเสนองานในครั้งนี้จากกองทุนฯ
6. ข้าพเจ้ารับรองว่าไม่มีญาติสนิท หรือผู้ที่เกี่ยวข้อง (กรณีผู้เสนองานเป็นบุคคลธรรมดา) หรือรับรองว่าไม่มีบุคคลที่เป็นกรรมการหรือผู้บริหาร หรือผู้มีอำนาจในการจัดการ ในกิจการของข้าพเจ้า (กรณีผู้เสนองานเป็นนิติบุคคล) มีประโยชน์ได้เสียเกี่ยวกับกิจการของกองทุนฯ เว้นแต่บุคคลดังกล่าวจะได้ชี้แจงรายละเอียดให้กองทุนฯ ทราบเป็นลายลักษณ์อักษรมาพร้อมกันแล้วและ(หากมี) ข้าพเจ้ารับรองว่าเอกสารชี้แจงรายละเอียดความสัมพันธ์และส่วนได้เสียของบุคคลดังกล่าวกับกิจการของกองทุนฯ ตามเอกสารแนบท้ายนี้เป็นความจริงทุกประการ
7. ข้าพเจ้ารับรองว่าได้ปฏิบัติตามกฎหมายที่เกี่ยวข้องและใช้บังคับ ซึ่งรวมถึงกฎหมายว่าด้วยการคุ้มครองข้อมูลส่วนบุคคลอย่างเคร่งครัด นอกจากนี้ ยังได้ดำเนินการใด ๆ ที่จำเป็นตามที่กฎหมายว่าด้วยการคุ้มครองข้อมูลส่วนบุคคลกำหนดซึ่งรวมถึงการดำเนินการให้เจ้าของข้อมูลส่วนบุคคลได้รับทราบคำประกาศเกี่ยวกับความเป็นส่วนตัวของกองทุนฯ อย่างครบถ้วนเรียบร้อยแล้ว

ยื่นข้อเสนองาน มา ณ วันที่ \_\_\_\_\_\_ เดือน \_\_\_\_\_\_\_\_\_\_\_\_ พ.ศ.\_\_\_\_\_\_

ลงนาม \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_)

ตำแหน่ง

ประทับตราบริษัท